《五月一日寄正仲》
宋代·舒岳祥

住处村非远，别时山更多。花风起晴浪，草露落明河。

世事老休问，故人今几何。朝来新酒禁，煮饼卧岩阿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。